钦定古今图书集成/明伦汇编/官常典/第751卷 > 陈万策 李开先
## 钦定古今图书集成/明伦汇编/官常典/第751卷 > 陈万策 李开先

按《明外史忠义传》：“陈万策、李开先，皆江陵人。天启中，
先后举于乡，有时名。崇祯十六年正月，李自成据襄
阳，设伪官，其吏政府侍郎石首喻上猷先为御史，降
贼，贼信任之，乃荐两人贤，可重用。自成即遣使具书
币征之。万策隐龙湾市，去城百馀里。贼使至，叹曰：‘我
为名误。既不能奋身灭贼，尚可惜顶踵邪’？”夜自经。贼
使至开先家，开先瞋目大骂，头触墙死。